АСОБНАГА памяшкання ў сельскага Дома культуры няма — месціцца ў крыле сярэдняй школы. З аднаго боку, нязручна суседнічаць, ды дзецям, што займаюцца ў шматлікіх аб’яднаннях, наадварот, пасля ўрокаў не трэба далёка ісці. Ёсць сярод іх сапраўдныя вундэркінды, якімі ганарыцца дырэктар Алена Лукавіцкая. Напрыклад, сямікласніца Жэня Кандрашына паспявае займацца і спевамі, і танцамі, і тэатральнае аб’яднанне не абмінае. Усяго ж багатыроўцы і жыхары яшчэ 17 вёсак, што абслугоўвае Дом культуры, бясплатна могуць праявіць свае таленты ў 10 фарміраваннях. Пры гэтым штатных супрацоўнікаў усяго шэсць, двое працуюць на палову стаўкі.